מוסלמים לשעבר של צפון אמריקה

מוסלמים לשעבר של צפון אמריקה (באנגלית: Ex-Muslims of North America) הוא ארגון ללא מטרות רווח שפועל לתמיכה במוסלמים לשעבר ברחבי יבשת אמריקה הצפונית בשפה האנגלית, מאז הקמתו ב-28 בספטמבר 2013, ומטרתו העיקרית היא להפחית את האפליה שאיתה מתמודדים מוסלמים לשעבר, להקים קהילות של מוסלמים לשעבר ברחבי היבשת ולהפחית את הבידוד החברתי איתו מתמודדים לעיתים קרובות כופרים באסלאם. הארגון מנוהל על ידי מתנדבים ומסתמך על תרומות.

מאז שנת 2015 הארגון רכש ומתפעל את אתר האינטרנט "WikiIslam"  שידוע בתוכן האנטי-אסלאמי שלו שכולל ביקורות שונות על השפעות האסלאם במגוון נושאים. האתר נוסד בשנת 2006 על ידי המוסלמי לשעבר עלי סינא  ממוצא איראני שגלה מהמדינה בעקבות המהפכה האסלאמית בשנת 1979 ומתחזק מספר אתרים המקדמים את "האמת על האסלאם" לדבריו.

 היסטוריה 
הארגון נוסד ב-28 בספטמבר 2013 בבירת ארצות הברית וושינגטון די. סי. על ידי הפעילים שרה היידר  ומוחמד סייד , ובטורונטו, קנדה על ידי סדאר עלי ונאס ישמעאל. כולם מוסלמים לשעבר מפקיסטן. לאחר הקמת הארגון המייסדים הצהירו שמוסלמים לשעבר של צפון אמריקה הוא הארגון הראשון מסוגו אשר "הקים קהילות בלעדיות למוסלמים לשעבר על מנת לקדם תחושת אחווה ולהציע מרחב נקי משיפוטיות בשל אי-אמונה בתוכן האסלאם".

 ארגון 
מטרתו המוצהרת של מוסלמים לשעבר של צפון אמריקה היא "להפחית את האפליה העומדת בפני מוסלמים לשעבר שכפרו באמונה באסלאם, לסייע לבידוד החברתי שעומד בפני מוסלמים לשעבר על ידי הקמת קהילות ורשתות תמיכה, להגביר את הקולות והחוויות המגוונות של כופרים באסלאם, ולעמוד נגד אלו הרוצים לדכא ביקורת על האסלאם".

כתבה שפורסמה ביוני 2016 בעיתון דמוקרט וכרוניקל  קובעת כי לארגון יש כ-4,000 חברים, ומאמר שפורסם בדצמבר 2017 ברשות השידור הציבורית של בריטניה "BBC" קבע כי לארגון יש כ-1,000 מתנדבים ב-25 ערים בצפון אמריקה.

 פעילות 
מאז הקמת מוסלמים לשעבר של צפון אמריקה בשנת 2013, חברי הארגון החלו להקים סניפים באזורים שונים עבור תמיכה בקהילות של מוסלמים לשעבר ברחבי ארצות הברית וקנדה, שמהווים מפגשים סגורים מסיבות ביטחוניות, כאשר מי שמעוניינים להשתתף באירועים של קבוצות התמיכה חייבים לעבור תהליך סינון עבור אימות הזהות שלהם.ממוזער|140x140pxמרכז|185x185px|Carole Lombardשרה היידר ומוחמד סייד, מייסדי הארגוןבשנת 2014 "EXMNA" הוביל קמפיין שהצליח להפעיל לחץ על הרשת החברתית של טוויטר לבטל את החלטת הרשת להיענות לבקשת רשות התקשורת של פקיסטן  לחסום תוכן וחשבונות שהסוכנות ראתה כ-"חילול קודש האסלאם" במה שדווח על ידי עיתון הניו יורק טיימס כ-"פעם הראשונה ששירות הרשתות החברתיות הסכים להימנע מהצגת תוכן בפקיסטן".

כחלק מפעילות הארגון, החברים שלו מעניקים תמיכה במצבי חירום למוסלמים לשעבר בתקופות קשות, החל מבריחה מהתעללות בבתים שלהם על ידי בני המשפחה ועד מציאת מחסה וסיוע של גורמים מקצועיים. בשנת 2018, מהאד אולאד, סטודנט אמריקאי, נלקח לקניה והוחזק בניגוד לרצונו לאחר שנחשף שהוא כופר באסלאם והומוסקסואל. הוא היה עתיד לעבור את הטכניקות הפסאודו-מדעיות של טיפול המרה על מנת "לרפא את הכפירה שלו באסלאם וההומוסקסואליות שלו". לבסוף הוא חולץ בעקבות פעילות של חברי הארגון שסיפקו לו מענק למימון הטיסה שלו חזרה לארצות הברית.

בשנים 2017–2018 חברי הארגון יצאו לסבב בקמפוסים ברחבי היבשת הצפונית, במה שהארגון כינה "מאמץ ראשון מסוגו להביא כופרים באסלאם ופעילים אחרים למכללות ברחבי ארצות הברית וקנדה".

 WikiIslam 
ממוזער|249x249 פיקסלים|שרה היידר ממייסדי הארגון, נואמת על מטרות הארגון במהלך כנס "הוועידה הבינלאומית לחופש ביטוי ומצפון" בלונדון, הממלכה המאוחדת, 2017
בסוף שנת 2015, מוסלמים לשעבר של צפון אמריקה רכש את הבעלות על אתר האינטרנט "WikiIslam".

בשנת 2018, דניאל אנסטדט ציטט את "WikiIslam" כדוגמה לאתר אינטרנט המכיל "רטוריקה אנטי-אסלאמית", וגוראן לרסון ציטט את "WikiIslam" כ-"דף אינטרנט אנטי-אסלאמי". בשנת 2019, אסמה אודין, עמיתה במכון אספן , הצהירה שהאתר הוא "אתר אינטרנט אנטי-אסלאמי באופן גורף". בשנת 2022, ראביה כמאל, אנתרופולוגית תרבותית באוניברסיטת סן פרנסיסקו, ציינה כי "WikiIslam" הוא אחד מאתרי האינטרנט ה-"אסלאמופובים" הרבים שמוקדשים ל-"מעקב" אחר האסלאם ומוסלמים.

 תגובות 
בשנת 2016, סניף של חברת המרכולים ווגמנס  בפיירפקס, וירג'יניה, סירב להכין עוגה עבור חברי הארגון, שהייתה אמורה לשמש כעוגה לציון חגיגות יום השנה השלישי להקמת ו, לאחר שמנהל הסניף קבע ששם הארגון הוא "פוגעני". בהמשך, לאחר התערבות משפטית של עורך דין מטעם חברי הארגון, הסניף ביצע את הכנת העוגה עם שם הארגון ללא תשלום והחברה התנצלה בפני חברי מוסלמים לשעבר של צפון אמריקה.

בשנת 2017, הרשת החברתית פייסבוק נעלה את החשבון של מוסלמים לשעבר של צפון אמריקה למשך שבוע לאחר שהארגון הפר לכאורה את תנאי השירות של החברה, אף על פי שהחברה לא ציינה בפני הארגון אילו סטנדרטים החשבון שלו הפר לכאורה לאחר שהוא ננעל. לאחר מכן חשבון הארגון נפתח מחדש, כאשר דובר מטעם פייסבוק מסר במייל לשבועון הניו יורק אובזרוור כי "החשבון הוסר בטעות ושוחזר ברגע שהצלחנו לחקור את הנושא".

 ראו גם 
 מוסלמים לשעבר
 חוקיות כפירה באסלאם לפי מדינה
 המועצה המרכזית של מוסלמים לשעבר
 מועצת המוסלמים לשעבר של בריטניה
 הוועדה המרכזית למוסלמים לשעבר
 המהפכה האסלאמית

קישורים חיצוניים


 הערות שוליים 

קטגוריה:אסלאם
קטגוריה:ביקורת